**NACRT PRIJEDLOGA**

KLASA: 024-02/23-01/

URBROJ: 2176-4-01-23-1

Novska, \_\_\_\_\_\_\_\_\_\_ 2023.

Na temelju članka 35. stavak 1. točka 1. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15-ispravak, 123/17, 98/19 i 144/20 ), Gradsko vijeće Grada Novske na ….. sjednici održanoj dana……………2023. godine donijelo je

**Statutarnu Odluku o 1. izmjeni Statuta Grada Novske**

**Članak 1.**

U Statutu Grada Novske („Službeni vjesnik“ broj 8/21) mijenja se članak 79., stavak 1. i glasi:

„(1) Broj članova vijeća mjesnog odbora mora biti neparan, a određuje se prema broju stanovnika na području za koje je mjesni odbor osnovan i to:

* na području mjesnog odbora koje ima do 1000 stanovnika, mjesni odbor ima 5 (pet) članova
* na području mjesnog odbora koje ima više od 1000 stanovnika, mjesni odbor ima 7 (sedam) članova.

**Članak 2.**

Ova Statutarna odluka stupa na snagu osmog dana od dana objave u „Službenom vjesniku“.

SISAČKO-MOSLAVAČKA ŽUPANIJA

GRAD NOVSKA

GRADSKO VIJEĆE

Predsjednik

Ivica Vulić

**Obrazloženje**

**Nacrta Prijedloga Statutarne odluke o 1. izmjeni Statuta Grada Novske**

**Pravni temelj:**

U članku 35. stavak 1. točka 1. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15-ispravak, 123/17, 98/19 i 144/20 ) propisano je da Statut jedinice lokalne samouprave donosi predstavničko tijelo.

**Obrazloženje:**

Ovim prijedlogom Statutarne Odluke o 1. izmjeni Statuta Grada Novske predlaže se smanjenje broja članova Vijeća mjesnog odbora.

U članku 79. Statuta određeno je da:

* naselja do 300 stanovnika imaju pet članova odbora
* naselja preko 300 do 1000 stanovnika imaju sedam članova vijeća, a
* naselja preko 1000 stanovnika imaju devet članova vijeća

U prijedlogu Statutarne odluke o 1. izmjeni Statuta Grada Novske predlaže se smanjenje članova vijeća mjesnog odbora, na način da mjesni odbori mogu imati najmanje 5, a najviše 7 članova i to:

* na području mjesnog odbora koje ima do 1000 stanovnika, mjesni odbor ima 5 (pet) članova
* na području mjesnog odbora koje ima više od 1000 stanovnika, mjesni odbor ima 7 (sedam) članova.

Navedeni prijedlog daje se iz sljedećih razloga:

* popisom stanovništva koji je proveden 2021. godine utvrđeno je smanjenje broja stanovnika na području Grada Novske,
* veći broj članova vijeća mjesnog odbora nije ujedno jamac kvalitetnijeg rada mjesnog odbora, a nasuprot tome
* manji broj članova mjesnog odbora može biti operativniji u donošenju odluka i radu mjesnog odbora,
* smanjuju se i administrativni troškovi rada mjesnog odbora,
* olakšan je način formiranja kandidacijskih lista na izborima za članove Vijeća mjesnih odbora,
* u većini jedinica lokalnih samouprava vijeća mjesnog odbora imaju 5-7 članova.

Upućuje se Gradskom vijeću Grada Novske Statutarna odluka o 1. izmjenama Statuta Grada Novske na raspravu i donošenje.

Upravni odjel za društvene djelatnosti, pravne poslove i javnu nabavu

Pročelnica

Sonja Marohnić Horvat, dipl.iur.